User:Cabdullaahi14

Waa xaqiiqda jirta ee Soomaalida maanta, waana caqabad hortaalla siiba dhallinyarada kumaankunka ee Sheeqaaleed ee jaamacadaha soo dhammeystay in ay fursad shaqo dalkooda hooyo ka helaan.

Waa wax jira inuu wasiir kastaa u joogo wasaaradda uu madaxa ka yahay beeshiisa, oo inta CID isaga ka socotaa ay joogto ay adkaanayso in fursad la siiyo beelaha kale, qaabka ay ku yimaadeen oo qaldan awgeed baa waxay adkeyneysaa in caddaalad ay falaan ilaa wax yar mooyaane.

Waa nasiib darro haddii beeshaadu aanay qayb ka helin saamiga dawladda inay lunto xaquuqdaadii muwaadinimo ee aad ku laheyd waddankaaga.

Hadaba maxaa ka qaldamay beesha Sheeqaal.

1- Xilligii dawladdii Carta ayaa loo aaneeyaa ciddii mataleysay beesh Sheekhaaleed inayna isu xilqaamin saamiga kuraasta ay ku leeyihiin baarlamaanka Hawiye ahaan aaney u soo qaadin.

2-Iyadoo ay adagtahay in la helo tiro badan oo Sheeqaal ah oo dantaguud u socota oo midaysan.

3-In ay fududdahay in xaquuqdooda la duudsiyo, oo la ogaaday cidna in aaney si sax ah ama dhab ah u raadin oo la iska indho tiro.

Maxaa hadaba midnimada iyo dantaguud raadinteeda hortaagan iyadoo la ogyahay aqoon, dhaqaale iyo sumcadba in ay leedahay beeshu.

Waxaa la oran karaa ma inta wax baratay ama dhaqaalaha haysata oo iyagu isku taxalujiya in ay ka dhax muuqdaan qabaa’illada kale, mana fahamsana in ay wax ku yihiin beesha ay ka soo jeedaan.

Waxaa taas sii dheer in ayaamahan danbe ay soo baxeen kuwo caadeystay qaybinta beesha xilli marxalado qallafsani ay jiraan, oo oranaya waxaa jira Sheeqaal Hawiye iyo mid Carbeed.

Ha ogaadeen indhaha qabaa’illada Soomaalida, sheeqaal waa Sheeqaal xilli colaadeed, nabadeed ama barwaaqo IWM.

Wax kale qaybintu ma faa’ideyso, midnimo xumadii uunbey sii murjisaa.

Haddaba maxaa nala gudboon maadaama ay caado noqotay ilaa dawladdii Carta iyo maanta in beeshu cadkeedii ay ka waydo dawlad-ku-sheegyada Soomaaliya soo maray ama hadda jira.

Anigu waxaan talo ku soo jeedin lahaa sida tan :

- Soomaalidu waxay tiraahdaa “Mar I dage Alle ha dago, laba mar I dagana anaa is dagay”.

Waxaa loo baahanyahay diyaargarow dhab ah, haddii Alle yiraahdo wajiga cusub waxuu noqonayaa 2016 oo loo gudbayo nin iyo codkii ama nadaamka xisbiyada badan oo degaannada laga soo doorto xildhibaannada.

Haddaba waa in beeshu isu geyso maskax iyo maal oo ruux kastaa u guntado sidii degaannada beesha loo horumarin lahaa si ay ugu fududaato dadka beesha u dhashay in ay dib isu deegaameyn u sameeyaan una cammiraan deegaamadooda.

Waana in la helo kaabayaasha nolosha sida dugsiyo, waddooyin, isbitaallo, ceelal IWM.

Waxaa la ogyahay in deegaamada beeshu dagto ay yihiin kuwa ugu qanisan boobna lagu hayo hanqaltaag badanna jiro,

Waxaa marqaati ma doonto ah, haddii aan maskax iyo maalgelin lagu samaynin inay deegaannadaasi gacanta beesha ka bixi doonaan, oo waliba laga soo dooran doono xildhibaanno qabaa’ilo kale ah.

( Ninki seexdaa sicii dibi dhalaaa )

Qoraalkan ula jeeddadiisu ma ahan qabyaalad ee waa inaad xaquuqdaada hesho adi oo aan cidna dulmin, kuna xadgudbin.

Wabillaahi tawfiiq.

Cabdirashiid Saney, Melbourne, Australia